OpenLLM-France/wikimedia huggingface dataset:
# PFK Krília Sovétov Samara

El PFK Krília Sovétov Samara (en rus Профессиональный футбольный клуб "Крылья Советов" Самара) és un club de futbol de Rússia de la ciutat de Samara.

## Història

El Zenit Kúibixev (Kúibixev és l'antic nom de la ciutat de Samara) va ser fundat l'any 1942. El seu primer partit a la copa soviètica fou el 30 de juliol de 1944, als setzens de final on perdé amb el Lokomotiv de Moscou per 1 a 5. El seu primer partit al campionat de l'URSS fou el 4 de juny de 1945. El primer partit a la primera divisió soviètica fou 21 d'abril de 1946 a Alma-Ata amb derrota enfront del Zenit Leningrad (1:2).
El 1953 adoptà el nom de Krília Sovétov Kúibixev i el 1990, amb el canvi de nom de la ciutat, el de FK Krília Sovétov Samara. El club participà en 48 campionats de l'URSS i en 13 de Rússia. També participà 43 cops a la copa soviètica i 13 a la russa.

## Palmarès

El club no ha guanyat cap campionat destacat. Els seus millors resultats són una quarta posició a la lliga soviètica (1951), una tercera a la lliga russa (2004), finalista de la copa soviètica dos cops (1953, 1964) i finalista de la copa russa el (2003/04).

## Jugadors destacats

| Aleksandr Aniukov Matthew Booth Aleksandr Borodyuk Serge Branco Viktor Bulatov Yevgeni Bushmanov Catanha Vyacheslav Dayev Andriy Husin Serguei Ignaixévitx | Andrei Kantxelskis Andrei Kariaka Galimzyan Khusainov Denís Kolodin Ognjen Koroman Vladislav Radímov Andrei Solomatin Omari Tetradze Andrey Tikhonov |

## Referències

* ↑ «Web oficial del club». Arxivat de l'original el 2013-09-23. [Consulta: 15 març 2008].
* ↑ «Timeline of the Renaming of Russian Top Flight Clubs». russianfootballnews.com. [Consulta: 9 abril 2017].

## Enllaços externs

* Web oficial (rus)
# Jane Jacobs

Jane Jacobs (Scranton, 4 de maig de 1916 - Toronto, 25 d'abril de 2006) va ser una teòrica i activista de l'urbanisme humanista estatunidenca. El 1968, va marxar dels Estats Units per evitar que els seus fills anessin a la Guerra de Vietnam i va instal·lar-se a Toronto. Tampoc volia contribuir amb els seus impostos a finançar guerres.
Jacobs va viure a Nova York, on va començar a interessar-se per les qüestions urbanes i el periodisme. Va treballar primer per a l'United States Office of War Information i després com a reportera per a Amerika, publicació del Departament d’Estat dels EUA. A més, va ser editora de la revista Architectural Forum. En els seus articles va criticar durament les tendències urbanístiques dominants de la dècada del 1950. L’any 1961 va publicar The Death and Life of Great American Cities, un llibre en el qual va defensar que abans de canviar una ciutat, calia conèixer-la. El seu missatge va propiciar l’auge d’un nou urbanisme centrat en la perspectiva de gènere i la participació ciutadana.

## Obres

* The Death and Life of Great American Cities (1961) New York: Random House. ISBN 0-679-60047-7
* The Economy of Cities (1969)
* The Question of Separatism: Quebec and the Struggle over Sovereignty (1980) ISBN 0-394-50981-1
* Cities and the Wealth of Nations (1984) ISBN 0-394-72911-0
* Systems of Survival:A Dialogue on the Moral Foundations of Commerce and Politics (1992) ISBN 0-679-74816-4
* The Nature of Economies (2000) New York: Random House, The Modern Library. ISBN 0-679-60340-9
* Dark Age Ahead (2004) ISBN 1-4000-6232-2

## Referències

* ↑ Pozzi, Sandro «Jane Jacobs, teórica y activista del urbanismo humanista» (en castellà). El País [Madrid], 26-04-2006. ISSN: 1134-6582.
* 1 2 «Dones de Ciència, murals». [Consulta: 8 abril 2021].

## Enllaços externs

* Guia temàtica: Jane Jacobs - Biblioteca Oriol Bohigas (Escola Tècnica Superior d'Arquitectura de Barcelona)
# Karya al-Ulya

Karya al-Ulya és una vila del nord-est de l'Aràbia Saudita. La població estimada el 1963 era de 2200 persones. Està governada per un emir dependent del governador de la Província Oriental (Aràbia Saudita).
Fou fundada com hidjra o colònia dels Ikhwan, per membres dirigents de la tribu mutayr, però a partir de 1930 va quedar reduït a un petit mercat beduí. Junt amb el veí poble de Karya al-Sufla forma el conjunt anomenat Karayat (plural dialectal de Karya).
Les relacions entre Kuwait i el Nedjd estaven tenses el 1919 a causa de l'anunci del govern kuwaitià de construir un fort a Dawhat Bilbul, a 110 km a l'est de Karya al-Ulya; aquesta darrera era un conegut centre d'aprovisionament d'aigua dels mutayr. Llavors Turayhib ibn Bandar ibn Shukayr va demanar fundar una hidjra pels ikhwan, i el rei Abd-al-Aziz ibn Saüd va donar l'aprovació. Kuwait va protestar (1920) i va enviar una tropa de 400 soldats que foren derrotats pels mutayr al pous d'Hamad al nord-est de Karya al-Ulya (maig de 1920). Aquest atac fou contra les ordes d'Ibn Saud i els atacants van acceptar restituir el botí. Els britànics van fer una mediació que va fracassar. Es va produir llavors una batalla fronterera en la que els ikhwan van atacar a les forces de Salim ibn Mubarak Al Sabah al poble d'al-Djahra a 30 km a l'oest de la ciutat de Kuwait (octubre de 1920). Els kuwaitians es van reforçar i se'ls van unir gent de la tribu dels Banu Xammar i van fer moviments sobre Karya al-Ulya sense conseqüències.
Encara el 1928/1929 les dues Karya eren bases militars dels mutayr; després foren centres de dissidència dins del moviment dels ikhwan però derrotada la revolta el 1930, va perdre tota importància passant a ser un simple mercat i duana. Un fortí construït el 1936/1937 s'havia modernitzat el 1974.

## Bibliografia

* H. R. P. Dickson, Kuwait and her neighbours, Londres 1956
* Mandaville, J. " Ḳarya al-ʿUlyā". Encyclopaedia of Islam, segona edició. Editada per: P. Bearman, Th. Bianquis, C.E. Bosworth, E. van Donzel, W.P. Heinrichs. Brill Online, 2012. 8 d'abril de 2012 <http://referenceworks.brillonline.com/entries/encyclopaedia-of-islam-2/karya-al-ulya-SIM_3956>
# Relacions Rússia-Guinea Equatorial

Les relacions Rússia-Guinea Equatorial es refereixen a les relacions exteriors entre Rússia i Guinea Equatorial.
En la dècada de 1970, la Unió Soviètica i Guinea Equatorial van signar nombrosos acords, sobretot en relació amb els drets de pesca. A la dècada de 1970, els països comunistes es van reunir a l'URSS i van concloure amb Guinea Equatorial un acord de pesca que els va donar drets exclusius de la zona. A canvi, els soviètics van donar Guinea Equatorial 4.000 tones de peix de qualitat molt inferiors i fins i en descomposició.
En la dècada de 1970 els serveis d'intel·ligència soviètics es van fer càrrec d'una base de vigilància establerta pels espanyols durant la colònia a la part superior de la muntanya volcànica Pic Basilé.

## Recents avenços russos a Guinea Equatorial

Recentment Gazprom ha estat involucrat en l'exploració de jaciments de gas.

## Referències

* ↑ Annual Review of Equatorial Guinea for the Year 1979’. Foreign and Colonial Office, London, 1980. TNA FCO 65/2298 http://www.opensourceguinea.org/2013/10/annual-review-of-equatorial-guinea-for.html
* ↑ http://www.gazprom.com/about/production/reserves/ Arxivat 2016-03-03 a Wayback Machine.
# Relacions encreuades

Relacions encreuades (títol original: When the Party's Over) és una comèdia dramàtica protagonitzada per Sandra Bullock i Rau Dawn Chong. Dirigida per Matthew Irmas. Estrenada el 1993. Ha estat doblada al català.

## Argument

En una festa de finalització d'any en un glamurós barri de la ciutat de Los Angeles viuen un grup de joves, entre els quals destaquen M.J (Rau Dawn Chong), una executiva; i Amanda (Sandra Bullock), una pintora. Ambdues tenen una visió una mica decebedora de la vida fins que una de les dues, M.J, descobreix la manera més agradable d'aprofitar les seves amistats i poder escalar posicions en el treball i aconseguir el que ella vol en la seva vida d'una forma ràpida i senzilla.
No obstant això M.J s'adonarà que quan arribi l'alba, la música s'apagui, la festa s'acabi i les seves amistats se'n vagin, res no serà el que semblava i com a conseqüència haurà de fer front al gran buit que sentirà en la seva vida, en la qual només estarà al seu costat la seva única amiga, Amanda.

## Repartiment

* Sandra Bullock: Amanda
* Rae Dawn Chong: M.J.
* Kris Kamm: Banks
* Fisher Stevens: Alexander
* Elizabeth Berridge: Frankie
* Brian McNamara: Taylor
* Paul Johansson: Henry
* Michael Landes: Willie
* Raymond Cruz: Mario

## Rebuda crítica i comercial

| « | Una pel·lícula seriosa sobre els judicis, problemes i (bones i dolentes) experiències dels joves. No se la pot perdre. | » |
| — Dustin Putman, crític de cinema |||
Estrenada en un únic cinema dels Estats Units va recaptar 3.514 dòlars, durant una sola setmana d'exhibició. Es desconeix quin va ser el pressupost. Va ser estrenada en la majoria de països en televisió, sense tenir cabuda en els circuits comercials de les sales cinematogràfiques.

## Referències

* ↑ «Relacions encreuades». esadir.cat.
* ↑ «When the Party's Over». Allociné.
* ↑ Comentari de Dustin Putman a When the Party's Over dustinputman.com (en anglès)
* ↑ Dates d'estrena de When the Party's Over IMDb (en anglès)
# Receptor (futbol americà)

El receptor o wide receiver (WR) és un tipus de jugador ofensiu de futbol americà. Se l'anomena així per què és el que ha de rebre la pilota en les jugades de passada.
La seva posició és als extrems de la formació d'atac, a l'inici de la jugada, i la seva funció és córrer per unes rutes prèviament establertes i rebre la passada del rerequart, que pot ser de més o menys distància. Si assoleix el seu objectiu de rebre la pilota, la seva funció passa a ser la d'assolir el màxim possible de iardes o el touchdown.
Encara que existeixen diferents tipus de receptors amb força diferències físiques, bàsicament han de ser jugadors ràpids tant a principi de jugada com un cop amb la pilota a la mà, àgils per combinar cursa amb desmarcatge i hàbils per rebre la pilota.
Encara que la formació d'atac més clàssica és amb dos receptors oberts, un a cada banda, això no és obligatori, i poden posar-se fins a cinc receptors en una jugada.

## Referències

* 1 2 «receptor». termcat. Departament de Cultura - Generalitat de Catalunya. [Consulta: 22 juliol 2024].
* ↑ «Wide receiver» (en anglès). The Britannica Dictionary. Enciclopædia Britannica [Consulta: 2 agost 2024].
* 1 2 Hidalgo, Dani; Mariano Tovar, Rubén Ibeas. «LECCIONES DE FOOTBALL: fundamentos del receptor» (en castellà). As. Grupo Prisa, 03-04-2014. [Consulta: 22 juliol 2024].
* 1 2 Marañón, Marta. «Wide receiver en la NFL: qué posición es y cómo juega» (en castellà). DAZN. DAZN Group, 11-02-2024. [Consulta: 22 juliol 2024].
* 1 2 «Terms Glossary» (en anglès). NFL Football Operations. National Football League. [Consulta: 2 agost 2024].
* ↑ «Formaciones» (en castellà). Theplaybook.jimdo.com. [Consulta: 22 juliol 2024].
# Receptor X de retinoides

Els receptors X de retinoides (RXR) són un grup de receptors nuclears activats per l'àcid 9-cis retinoic. Hi ha tres tipus de RXR: RXR-alfa, RXR-beta i RXR-gamma, codificats pels gens RXRA, RXRB i RXRG, respectivament.
Els RXR heterodimeritzen amb receptors nuclears de la subfamília 1, com ara PPAR.

## Referències

* ↑ Germain P, Chambon P, Eichele G, Evans RM, Lazar MA, Leid M, De Lera AR, Lotan R, Mangelsdorf DJ, Gronemeyer H «International Union of Pharmacology. LXIII. Retinoid X receptors». Pharmacol Rev, 58, 4, 2006, pàg. 760–72. DOI: 10.1124/pr.58.4.7. PMID: 17132853.
* ↑ Allenby G, Bocquel MT, Saunders M, Kazmer S, Speck J, Rosenberger M, Lovey A, Kastner P, Grippo JF, Chambon P, Levin AA «Retinoic acid receptors and retinoid X receptors: interactions with endogenous retinoic acids». Proc Natl Acad Sci USA, 90, 1, 1993, pàg. 30–4. DOI: 10.1073/pnas.90.1.30. PMC: 45593. PMID: 8380496.
* ↑ Plutzky J «The PPAR-RXR transcriptional complex in the vasculature: energy in the balance». Circ. Res., 108, 8, abril 2011, pàg. 1002–16. DOI: 10.1161/CIRCRESAHA.110.226860. PMID: 21493923.

## Enllaços externs

* Retinoid X Receptors, MeSH Descriptor Data 2018
# Kin no unko

Kin no unko (金のうんこ) o «cagalló d'or» és un fenomen cultural japonès i un símbol de bona sort, ja que el nom és un joc de paraules que significa «caca daurada» i «bona sort» en japonès. El 2006 s'havien venut 2,7 milions de penjolls per a telèfons mòbils d'aquesta forma. El símbol, o alguna cosa semblant anomenada unchi, apareix com un emoji disponible en molts dispositius mòbils que admeten una expansió Unicode realitzada l'estiu de 2014. El penjoll és inusual fora del Japó però es troba al lloc web en anglès ThinkGeek.
La flama que hi ha a l'Asahi Beer Hall de Tòquio s'anomena popularment kin no unko per la seva similitud.
Els videojocs The Legend of Zelda: Breath of the Wild (2017) i The Legend of Zelda: Tears of the Kingdom (2023) contenen un element conegut com Hestu's Gift que s'assembla a un kin no unko. A la sèrie animada American Dad apareixen diversos esquetxos del cagalló d'or.

## Referències

* ↑ Gordenker, Alice. «Japan's gold poop» (en anglès), 20-03-2007. [Consulta: 21 novembre 2023].
* ↑ «Japanese Golden Poop Cellphone Charm» (en anglès), 06-10-2006. [Consulta: 21 novembre 2023].
* ↑ George, 2009.
* ↑ «Smile, You’re Speaking Emoji: The Rapid Evolution of a Wordless Tongue» (en anglès), 17-11-2014. [Consulta: 21 novembre 2023].
* ↑ «lucky golden poo – Consumerist». [Consulta: 21 novembre 2023].
* ↑ Zatko, 2014.
* ↑ «Zelda: Breath of the Wild Has a Crappy Reward for Finding All 900 Korok Seeds».
* ↑ Millán, Alberto. «La recompensa por conseguir todas las semillas Kolog de Zelda tiene un significado más profundo» (en espanyol europeu), 08-06-2023. [Consulta: 21 novembre 2023].

## Bibliografia

* George, Rose. The Big Necessity: The Unmentionable World of Human Waste and Why It Matters. Macmillan, 2009, p. 25. ISBN 9781429925488.
* Zatko, Martin. The Rough Guide to Tokyo. Penguin, 2014, p. 69. ISBN 9780241011621.
# Kin Laria

Joaquín Laría, més conegut pel nom artístic de Kin Laria, (Bergara, 17 de novembre de 1932 - Madrid, 13 de novembre de 2011) fou un cantant, trompetista i actor de teatre basc, membre del grup Topolino Radio Orquesta.
Nascut el 17 de novembre de 1932 al poble guipuscoà de Bergara, donà els seus primers passos en el món de la música formant part de la banda municipal de Zumarraga com a trompetista, per després integrar grups musicals com Los Quando’s i Los 4 brujos. A la dècada de 1970, Ricardo Sabadie compongué Txuri-urdin, l'himne de la Reial Societat de Futbol. Posteriorment, a la dècada de 1980, com a cantant de la Topolino Radio Orquesta, versionà l'himne fent d'ell la més famosa de totes. També interpretà cançons de renom com ara: La vaca lechera, Mi casita de papel, Tiro-liro o Qué bonita es Barcelona.
També participà en obres de teatre musical com a actor, per exemple a El diluvio que viene (1977) o Evita (1980), que protagonitzà juntament amb Paloma San Basilio.
Malalt d'Alzheimer, morí el 13 de novembre de 2011 a l'Hospital Universitari Fundació Jiménez Díaz de Madrid. L'endemà fou incinerat al tanatori de San Lorenzo de El Escorial.

## Referències

* ↑ «Realaren ereserkiaren ahotsa isildu da» (en basc). Berria.info, 15-11-2011. [Consulta: 18 agost 2017].
* 1 2 3 «Fallece a los 78 años Joaquín Laría, el vocalista de la Topolino Radio Orquesta» (en castellà). Republica.com, 13-11-2011. Arxivat de l'original el 2021-05-06. [Consulta: 18 agost 2017].
* ↑ Cantalapiedra, Ricardo. «Joaquín Laría, vocalista de la Radio Topolino Orquesta» (en castellà). ElPais.es, 14-11-2011. [Consulta: 18 agost 2017].

## Enllaços externs

* YouTube.com - Laria cantant l'himne Txuri-urdin (basc)
* YouTube.com - Laria i la Topolino Radio Orquesta cantant La vaca lechera (castellà)
* Biblioteca Nacional d'Espanya - Obres de Laria (castellà)
# Kiowa (Kansas)

Kiowa és una població dels Estats Units a l'estat de Kansas. Segons el cens del 2000 tenia 1.055 habitants.

## Demografia

Segons el cens del 2000, Kiowa tenia 1.055 habitants, 467 habitatges, i 292 famílies. La densitat de població era de 384,3 habitants/km².
Dels 467 habitatges en un 25,7% hi vivien nens de menys de 18 anys, en un 54,6% hi vivien parelles casades, en un 5,8% dones solteres, i en un 37,3% no eren unitats familiars. En el 36,2% dels habitatges hi vivien persones soles el 24% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,19 i el nombre mitjà de persones que vivien en cada família era de 2,87.
Per edats la població es repartia de la següent manera: un 23,6% tenia menys de 18 anys, un 4,7% entre 18 i 24, un 21,3% entre 25 i 44, un 24,4% de 45 a 60 i un 26% 65 anys o més.
L'edat mediana era de 45 anys. Per cada 100 dones de 18 o més anys hi havia 76,8 homes.
La renda mediana per habitatge era de 31.141 $ i la renda mediana per família de 41.806 $. Els homes tenien una renda mediana de 31.667 $ mentre que les dones 21.083 $. La renda per capita de la població era de 16.670 $. Entorn del 9,7% de les famílies i el 14,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kiowa». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Kiowa». American Fact Finder. Oficina del Cens dels Estats Units, 12-01-2010.
# Reeder

Reeder és una població dels Estats Units a l'estat de Dakota del Nord. Segons el cens del 2000 tenia 181 habitants.

## Demografia

Segons el cens del 2000, Reeder tenia 181 habitants, 100 habitatges, i 53 famílies. La densitat de població era de 114,6 hab./km².
Dels 100 habitatges en un 9% hi vivien nens de menys de 18 anys, en un 50% hi vivien parelles casades, en un 3% dones solteres, i en un 47% no eren unitats familiars. En el 39% dels habitatges hi vivien persones soles el 24% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,81 i el nombre mitjà de persones que vivien en cada família era de 2,38.
Per edats la població es repartia de la següent manera: un 11% tenia menys de 18 anys, un 3,9% entre 18 i 24, un 14,4% entre 25 i 44, un 32% de 45 a 60 i un 38,7% 65 anys o més.
L'edat mediana era de 60 anys. Per cada 100 dones de 18 o més anys hi havia 96,3 homes.
La renda mediana per habitatge era de 22.679 $ i la renda mediana per família de 33.333 $. Els homes tenien una renda mediana de 25.208 $ mentre que les dones 18.750 $. La renda per capita de la població era de 15.462 $. Entorn del 3,2% de les famílies i el 9,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Reeder». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Reeder». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Reed relay

Un relé de làmines (sovint conegut pel seu nom en anglès, reed relay) és un tipus de relé que utilitza un electroimant per controlar un o més reed switches. Els contactes són de material magnètic i l'electroimant actua directament sense requerir una estructura per moure. Segellat en un tub llarg i estret de vidre el protegeixen de la corrosió, i és normalment banyat amb plata, que té poca resistivitat però és propens a la corrosió quan s'exposa, en lloc de resistent a la corrosió però més resistiu com és l'or utilitzat en els contactes exposats per a relés de gran qualitat. L'estructura de vidre pot contenir diversos reed switches que poden ser inserits en una sola bobina i actuar simultàniament. Els reed switches van ser fabricats a partir de la dècada de 1930.
Com que les parts movibles són petites i lleugeres, els relés de làmines poden canviar d'estat més ràpid que els relés amb estructura. A més són simples mecànicament, el que fa que tinguin fiabilitat i cicle de vida llarg.

## Vegeu també

* Relé

## Referències

* ↑ The electronics club. "Relays".
* Vladimir Gurevich (2005). Electrical Relays: Principles and Applications. London - New York: CRC Press.
* Vladimir Gurevich (2008). Electronic Devices on Discrete Components for Industrial and Power Engineering. London - New York: CRC Press. pp. 418.
* Vladimir Gurevich (2003). Protection Devices and Systems for High-Voltage Applications. London - New York: CRC Press. pp. 292.

## Enllaços externs

* Glossary of Reed Switch, Magnet and Related Terms
* Advanced information about Reed Switches
* Patent for remanent reed relay (remreed) design
* Bell System Journal article on ferreed ferrite reed relay
# Renmin Huabao

Renmin Huabao (xinès tradicional: 人民畫報, xinès simplificat: 人民画报, literalment Poble Pictòric) conegut en anglés com China Pictorial, és una revista mensual xinesa publicada per primera vegada el juny 1950. El títol de la revista és una reproducció de la cal·ligrafia manuscrita per Mao Zedong. Va ser una de les quatre publicacions que va continuar publicant-se durant la Revolució Cultural. La revista era instrumental per tal de promoure la revolució.
A més de l'edició xinesa, hi ha altres edicions en anglés, coreà, japonés, àrab, francés, alemany, italià, i rus. Als 10 anys de la seua publicació, el 1960, comptava amb 17 edicions diferents.

## Referències

* 1 2 China Pictorial Arxivat 2015-09-23 a Wayback Machine., ChinaCulture.org, 8 agost 2008
* ↑ Europa World Year. Taylor & Francis Group, 2004, p. 1142. ISBN 978-1-85743-254-1.
* ↑ A Natural Place for Nationalism: The Wanglang Nature Reserve and the Emergence of the Giant Panda as a National Icon. ProQuest, 2004, p. 176. ISBN 978-0-549-64726-3.

## Enllaços externs

* Pàgina web oficial
* Versió anglesa
# Korku

«Korku» té aquests significats:
* Korku (llengua), llengua de l'Índia central.
* Korkus, poble de l'Índia central.
# Referèndum constitucional de les Illes Fèroe de 2018

Un referèndum sobre una nova constitució se celebrarà a les illes Fèroe el 2018. El referèndum va ser anunciat el 2017 pel Primer Ministre Aksel V. Johannesen. El referèndum estava inicialment previst pel 25 d'abril de 2018 però es va haver de retardar a causa de l'incapacitat del Løgting d'arribar a un acord sobre la redacció de la nova constitució.

## Referències

* ↑ Spongenberg, Helena. «Faroes look at self-determination and closer EU relations» (en anglès). EUobserver, 15-02-2017. [Consulta: 26 juny 2018].
* ↑ «Faroes to hold referendum on new constitution in 2018» (en anglès). AFP, 12-02-2017. [Consulta: 26 juny 2018].
* ↑ Hannan, Martin. «Faroe Islands delay their referendum on more independence» (en anglès). The National, 27-04-2018. [Consulta: 26 juny 2018].